﻿

**ORDIN nr. 815 din 15 martie 2022** pentru modificarea şi completarea anexei nr. 2 la Ordinul ministrului sănătăţii şi al preşedintelui Casei Naţionale de Asigurări de Sănătate nr. 674/252/2012 privind aprobarea formularului de prescripţie medicală electronică pentru medicamente cu şi fără contribuţie personală în tratamentul ambulatoriu şi a Normelor metodologice privind utilizarea şi modul de completare a formularului de prescripţie medicală electronică pentru medicamente cu şi fără contribuţie personală în tratamentul ambulatoriu

**EMITENT:**

Ministerul Sănătăţii

**PUBLICAT ÎN:**

Monitorul Oficial nr.259 din 16 martie 2022

**Data Intrarii in vigoare: 16 Martie 2022**

  în temeiul prevederilor:

  - art. 291 alin. (2) din titlul VIII „Asigurări sociale de sănătate“ din Legea nr. 95/2006

 privind reforma în domeniul sănătăţii, republicată, cu modificările şi completările ulterioare;

  – Ordonanţei de urgenţă a Guvernului nr. 15/2022 privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, cu modificările şi completările ulterioare;

  – Hotărârii Guvernului nr. 696/2021

 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, tehnologiilor şi dispozitivelor asistive în cadrul sistemului de asigurări sociale de sănătate pentru anii 2021-2022, cu modificările şi completările ulterioare;

  – Ordinului ministrului sănătăţii şi al preşedintelui Casei Naţionale de Asigurări de Sănătate nr. 1.068/627/2021 privind aprobarea Normelor metodologice de aplicare în anul 2021 a Hotărârii Guvernului nr. 696/2021pentru aprobarea pachetelor de servicii şi a Contractului-cadru

 care reglementează condiţiile acordării asistenţei medicale, a medicamentelor şi a dispozitivelor medicale, tehnologiilor şi dispozitivelor asistive în cadrul sistemului de asigurări sociale de sănătate pentru anii 2021-2022, cu modificările şi completările ulterioare;

  – Hotărârii Guvernului nr. 720/2008

 pentru aprobarea Listei cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, republicată, cu modificările şi completările ulterioare;

  – art. 7 alin. (4) din Hotărârea Guvernului nr. 144/2010

 privind organizarea şi funcţionarea Ministerului Sănătăţii, cu modificările şi completările ulterioare;

  – art. 17 alin. (5) din Statutul Casei Naţionale de Asigurări de Sănătate, aprobat prin Hotărârea Guvernului nr. 972/2006, cu modificările şi completările ulterioare,ministrul sănătăţii şi preşedintele Casei Naţionale de Asigurări de Sănătate emit următorul ordin:

  ART. I

  Anexa nr. 2

 la Ordinul ministrului sănătăţii şi al preşedintelui Casei Naţionale de Asigurări de Sănătate nr. 674/252/2012

 privind aprobarea formularului de prescripţie medicală electronică pentru medicamente cu şi fără contribuţie personală în tratamentul ambulatoriu şi a Normelor metodologice

 privind utilizarea şi modul de completare a formularului de prescripţie medicală electronică pentru medicamente cu şi fără contribuţie personală în tratamentul ambulatoriu, publicat în Monitorul Oficial al României, Partea I, nr. 439 din 2 iulie 2012, cu modificările şi completările ulterioare, se modifică şi se completează după cum urmează:

  1. La capitolul II punctul I punctul 2 „Asigurat“, la litera a) subpunctul (x), după a treia liniuţă

 se introduce o nouă liniuţă, cu următorul cuprins:

  " cifra 4, pentru persoanele beneficiare ale Ordonanţei de urgenţă a Guvernului nr. 15/2022 privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, cu modificările şi completările ulterioare;"

  2. La capitolul II punctul I punctul 2 „Asigurat“, la litera c), după subpunctul (iii)

 se introduce un nou subpunct, subpunctul (iv), cu următorul cuprins:

  "(iv) pentru persoanele beneficiare ale Ordonanţei de urgenţă a Guvernului nr. 15/2022

, cu modificările şi completările ulterioare, se va completa numărul unic de identificare atribuit prin aplicaţia pusă la dispoziţie de către Casa Naţională de Asigurări de Sănătate conform prevederilor art. 1 alin. (6) din Ordonanţa de urgenţă a Guvernului nr. 15/2022

, cu modificările şi completările ulterioare."

  3. La capitolul II punctul II punctul 2, litera b)

 se modifică şi va avea următorul cuprins:

  "b) datele de identificare (numele, prenumele, BI/CI seria şi numărul, codul unic de asigurare/codul numeric personal/numărul cardului european/numărul paşaportului) vor fi cele ale persoanei care ridică medicamentele (asigurat/împuternicit/copii cu vârsta între 14 şi 18 ani); acest câmp se completează cu datele corespunzătoare în situaţia în care prescripţia medicală este eliberată în regim off-line în conformitate cu prevederile Contractului-cadru şi ale normelor de aplicare a acestuia, precum şi în situaţia în care asiguratul nu se prezintă la farmacie cu cardul naţional de asigurări sociale de sănătate propriu, respectiv se prezintă cu adeverinţa de asigurat cu valabilitate de 3 luni de la data emiterii pentru persoanele care refuză cardul naţional din motive religioase sau de conştiinţă, adeverinţa înlocuitoare pentru cei cărora li se va emite card naţional duplicat, documentele prevăzute la art. 223 alin. (1) din Legea nr. 95/2006, republicată

, cu modificările şi completările ulterioare, în situaţia în care nu a fost emis cardul naţional sau cardul european în situaţia în care prescripţia medicală a fost eliberată în baza acestuia, însoţite, după caz, de buletin de identitate (BI)/carte de identitate (CI) sau paşaport.

  Pentru persoanele împuternicite care se prezintă la farmacie cu cardul naţional de asigurări sociale de sănătate propriu nu este necesară completarea acestui câmp. Câmpul se va completa cu datele corespunzătoare în situaţia în care prescripţia medicală este eliberată în regim off-line în conformitate cu prevederile Contractului-cadru şi ale normelor de aplicare a acestuia, precum şi în situaţiile în care împuternicitul se prezintă la farmacie cu buletin de identitate (BI)/carte de identitate (CI) sau paşaport, după caz.

  Pentru persoanele beneficiare ale Ordonanţei de urgenţă a Guvernului nr. 15/2022

, cu modificările şi completările ulterioare, care ridică medicamentele de la farmacie, dacă acestea sunt şi beneficiare ale prescripţiei, în câmpul «CID/CE/PASS» se va completa numărul unic de identificare atribuit prin aplicaţia pusă la dispoziţie de către Casa Naţională de Asigurări de Sănătate conform prevederilor art. 1 alin. (6) din Ordonanţa de urgenţă a Guvernului nr. 15/2022

, cu modificările şi completările ulterioare, număr ce se regăseşte şi pe componenta prescriere, iar dacă au calitatea de împuternicit, în câmpul «CID/CE/PASS» se vor completa seria şi numărul unui document de identitate valabil sau numărul paşaportului/ documentului de călătorie, după caz."

  4. La capitolul III punctul 2, litera b)

 se modifică şi va avea următorul cuprins:

  "b) datele de identificare (numele, prenumele, BI/CI seria şi numărul, codul unic de asigurare/codul numeric personal/numărul cardului european/numărul paşaportului) vor fi cele ale persoanei care ridică medicamentele (asigurat/împuternicit/copii cu vârsta între 14 şi 18 ani); acest câmp se completează cu datele corespunzătoare numai în situaţia în care asiguratul nu se prezintă la farmacie cu cardul naţional de asigurări sociale de sănătate propriu, respectiv se prezintă cu: adeverinţa de asigurat cu valabilitate de 3 luni de la data emiterii pentru persoanele care refuză cardul naţional din motive religioase sau de conştiinţă, adeverinţa înlocuitoare pentru cei cărora li se va emite card naţional duplicat, documentele prevăzute la art. 223 alin. (1) din Legea nr. 95/2006, republicată

, cu modificările şi completările ulterioare, în situaţia în care nu a fost emis cardul naţional sau cardul european în situaţia în care prescripţia medicală a fost eliberată în baza acestuia, însoţite, după caz, de buletin de identitate (BI)/carte de identitate (CI) sau paşaport.

  Pentru persoanele împuternicite care se prezintă la farmacie cu cardul naţional de asigurări sociale de sănătate propriu nu este necesară completarea acestui câmp. Câmpul se va completa numai în situaţiile în care împuternicitul se prezintă la farmacie cu buletin de identitate (BI)/carte de identitate (CI) sau paşaport, după caz.

  Pentru persoanele beneficiare ale Ordonanţei de urgenţă a Guvernului nr. 15/2022

, cu modificările şi completările ulterioare, care ridică medicamentele de la farmacie, dacă acestea sunt şi beneficiare ale prescripţiei, în câmpul «CID/CE/PASS» se va completa numărul unic de identificare atribuit prin aplicaţia pusă la dispoziţie de către Casa Naţională de Asigurări de Sănătate conform prevederilor art. 1 alin. (6) din Ordonanţa de urgenţă a Guvernului nr. 15/2022

, cu modificările şi completările ulterioare, număr ce se regăseşte şi pe componenta prescriere, iar dacă au calitatea de împuternicit, în câmpul «CID/CE/PASS» se vor completa seria şi numărul unui document de identitate valabil sau numărul paşaportului/ documentului de călătorie, după caz."

  ART. II

Prezentul ordin se publică în Monitorul Oficial al României, Partea I, şi se aplică începând cu luna martie 2022.

          Ministrul sănătăţii,

          Alexandru Rafila

          p. Preşedintele Casei Naţionale de Asigurări de Sănătate,

          Adela Cojan

  ----